# Теологийн үндсэн ойлголтууд – Модуль нэг – Итгэлийн үндсэн тунхаглалууд

# Хэлэлцүүлгийн асуултууд

1. Энэ хичээлээс сурсан хамгийн чухал зүйл тань юу байсан бэ? Эсвэл танд энэ хичээлээс сайн ойлгоогүй зүйл байна уу?
2. Чуулган яагаад тунхгийг бий болгон, ашиглах нь чухал гэж үзсэн бэ?
3. Гурвалын бодгаль бүрийг болон тэдгээрийн мөн чанарыг тодорхойлно уу. Элч нарын тунхаг дахь Гурвалын бодгаль бүрийн өөр өөр ажил үүргийг мөн тайлбарлана уу.
4. Бидэнд зөвхөн Библи хэрэгтэй ба Элч нарын тунхаг гэх мэт тунхаг шаардлагагүй гэж хэн нэгэн танд хэлбэл та юу гэж хариулах вэ?
5. Сола Скрипт буюу зөвхөн Бичвэр гэдэг онолыг орхигдуулалгүйгээр бид Элч нарын тунхгийг хэрхэн зөв зохистой ашиглах вэ?
6. Өнөөгийн Христитгэгчдийн дунд маш их санал зөрөлдөөн байсаар байхад чуулганыг “католик” буюу “бүх дэлхийн” гэж бид хэрхэн хэлж болох вэ?
7. Элч нарын тунхгийн сургаал нь ямар арга замаар чуулганд нэгдлийг авчирдаг вэ?
8. Өөр итгэл үнэмшилтэй эсвэл гарал үүсэлтэй Христитгэгчидтэй холбогдоход Элч нарын тунхаг хэрхэн тусалдаг вэ?
9. Элч нарын тунхаг нь бидэнд Христитгэлийн бус худал хуурмаг сургаалыг ялгахад хэрхэн тусалж чадах вэ?
10. Нүглийн уучлалын баталгаа нь бидний амьдралд хэрхэн нөлөөлдөг вэ?
11. Мөнхийн амьтай болсон гэсэн найдвар нь бидэнд зовлон бэрхшээл, сорилт болон үхэл хагацлыг туулахад хэрхэн тусалдаг вэ?
12. Тунхгийн аль хэсэг нь танд ойлгоход хэцүү эсвэл бэрхшээлтэй санагдсан бэ?

**ИТГЭЛИЙН ҮНДСЭН ТУНХАГЛАЛУУДЫН ТАЛААРХ ДҮГНЭЛТ – АЧ ХОЛБОГДОЛ:** Элч нарын тунхгийн онол сургаал нь Бичвэрт тун тодорхой байдаг ба Бичвэрийг гол болгосон байдаг. Тийм учраас Христитгэгчид тэдгээр сургаалуудаас зөрж буй аливаа санааг хүлээн зөвшөөрөхгүй байж чадна. Жишээ нь, бид хүмүүсийн зааж байгаа зүйлсийг шүүхдээ Элч нарын тунхгийг баримтлах хэм хэмжээ, стандарт болгож болно.

**Кэйс судлал:** Эрнесто Христэд итгэгч болоод удаагүй байлаа. Тэр Бурханыг дуулгавартай дагаснаар эрүүл энх бас эд баялагтай болно гэж заадаг чуулганы хүмүүстэй уулзжээ. Хэрвээ чи өвчтэй, ядуу эсвэл ямар нэгэн зовлон эдэлж байгаа бол Христийн жинхэнэ дагалдагч болоогүй байна гэсэн үг гэж тэд түүнд хэлэв. Өөрөөр хэлбэл хэр их дуулгавартай дагана (мөн аравны нэг өргөлөө өргөнө) төдий чинээ баян болно гэжээ. Шинэхэн итгэгч учраас Эрнесто тэдний хэлсэн зүйлс Библийн дагуу эсэхийг мэдэхгүй л байлаа.

**Тунгаан бодох асуултууд**

1. Та “эрүүл мэнд ба эд баялаг”-н сайнмэдээнд итгэдэг хүмүүстэй тааралдаж байсан уу? Энэ тухайгаа хуваалцана уу.
2. Сайн Христитгэгч байснаар эрүүл мэнд, эд баялгийг олж чадна гэдэгт та итгэж байсан уу? Тийм бол тайлбарлана уу.
3. Бурхан Өөрийн хүмүүсийг материаллаг зүйлсээр ерөөх болон “эрүүл мэнд ба эд баялаг”-н хөдөлгөөн хоёрын хооронд ямар ялгаа байдаг вэ?
4. Элч нарын тунхагт тулгуурлан та Эрнестод ямар зөвлөгөө өгөх вэ?
5. Элч нарын тунхгийн сургаалын эсрэг байдаг Христитгэгчдийн өөр ямар нэгэн итгэл үнэмшлийг та мэдэх үү?

**Хэрэгжүүлэх даалгавар**

* Хэрэв та Элч нарын тунхгийн эсрэг ямар нэгэн зүйлд итгэдэг хүнийг мэддэг бол ярилцах боломжийн төлөө залбираарай. Тэгээд ярилцах боломж олдвол бүү алдаарай.
* Элч нарын тунхгийг цээжилж, сургаалыг нь зүрх сэтгэлдээ оруулан, эдгээр сургаалууд нь Библийн аль хэсэгт байдаг болохыг мэдэж аваарай. Тийнхүү та Христитгэлийг хуурамч сургаалаас хамгаалахад бэлэн байх болно.